English: Thank you to the Deputy Minister for the statement. I was a member of the health committee two years and a bit back when we published that report, and you, Deputy Minister, were a member of the committee at the time. It was a committee consultation that made quite an impression on me when one realises the impact on health, which is similar to smoking, as we've already heard, but it also made it clear to me that there are steps that the Government can take. Of course, the steps being taken are ones that I welcome. What I always want to know is whether there is more that can be done. I think I have some four questions here. The figures are very striking, aren't they? There are more young people between 16 and 24 who are likely to report feeling lonely than there are people over 75. That contradicts the perception that we may have. But, given those figures, we know that that age group or a percentage of them face huge pressures to succeed in education, they are more likely to face problems such as online bullying than older generations, and they also face a future in terms of Brexit and climate change that they didn't choose for themselves. There are all sorts of pressures on them. So it's not surprising perhaps that they are reporting feeling lonely and isolated. I wonder whether your strategy intends to tackle this specifically, for example, by working with FE colleges, universities, and so on, in order to ensure that they can do what they can as sectors to help. Secondly, in terms of housing, would the Government accept that when we talk about house building, we should be talking about building communities? Would the Minister agree with me that housing developments should include community resources too, and would she be willing to speak to her fellow Ministers to ensure that planning legislation is strengthened in order to ensure that this does happen? If I could move on to my next question, whatever age group you're talking about and whatever generation you're talking about, there is an elephant in the room here too in terms of there being one major problem, and that is the major cuts in local government funding over the past decade. We have seen cuts to day centres, we have seen cuts in public transport that so many people rely on, and we've seen higher prices charged for the use of leisure and sports facilities, and so and so forth. So, I would ask whether £1.4 million over three years is truly going to make a dent in this problem. Shouldn't we be really ensuring that local government is funded properly, so that they can make better decisions in order to tackle loneliness and isolation? Finally, there is a new advisory group to be established, and that will be asked to report back on progress every two years. Now, it's a three-year programme; that's the funding that's being announced today, so by the time the first report will be published, there will be less than a year left to focus on identifying the schemes that work well and possibly scaling those up. So, is this kind of advisory group the best way of ensuring best practice in delivering real results in this area?
Welsh: Diolch i'r Dirprwy Weinidog am y datganiad yma. Roeddwn i'n aelod o'r pwyllgor iechyd yn ôl ddwy flynedd ac ychydig yn ôl pan wnaethom ni gyhoeddi'r adroddiad. Roeddech chithau, Ddirprwy Weinidog, yn rhan o'r pwyllgor ar y pryd, ac mi roedd o'n ymgynghoriad ganddom ni fel pwyllgor wnaeth greu argraff arnaf fi, mewn difrif, pan fydd rhywun yn sylweddoli, p'un ai'r effaith ar iechyd, fel glywsom ni yn fan yna, yr effaith yn debyg i smocio ac yn y blaen, ond mi wnaeth o hefyd ei gwneud hi'n glir i mi fod yna gamau y mae'r Llywodraeth yn gallu eu cymryd. Wrth gwrs, mae'r camau sydd yn cael eu cymryd yn rhai dwi'n eu croesawu. Beth rydw i wastad eisiau ei weld ydy oes yna fwy mae'n bosib i wneud. Rhyw bedwar, dwi'n meddwl, o gwestiynau sydd gennyf i yn fan hyn. Mae'r ffigyrau, onid ydynt, yn drawiadol iawn, y clywsom ni ganddoch chi yn fan yna? Mae yna fwy o bobl ifanc rhwng 16 a 24 oed yn debyg o adrodd eu bod nhw'n unig na phobl dros 75 oed. Mae hynny'n mynd yn groes, rhywsut, i'r canfyddiad fyddai ganddom ni. Ond o ystyried hynny, rydym ni'n gwybod bod y grŵp oedran hwnnw neu gyfran ohonyn nhw'n wynebu pwysau mawr i lwyddo mewn addysg, yn fwy tebyg o wynebu problemau fel bwlio ar-lein na chenedlaethau eraill, maen nhw hefyd yn wynebu dyfodol o ran newid hinsawdd a Brexit na wnaethon nhw ddewis eu hunain. Felly, mae yna bob mathau o bwysau. Felly, does yna ddim syndod, o bosib, eu bod nhw'n adrodd eu bod nhw'n teimlo'n unig ac yn ynysig. Rydw i'n meddwl, tybed ydy'ch cynllun chi'n bwriadu mynd i'r afael â hyn yn benodol, er enghraifft, drwy weithio efo colegau addysg bellach, efo prifysgolion ac yn y blaen, er mwyn sicrhau eu bod nhw'n gallu gwneud beth y gallan nhw fel sectorau i helpu. Yn ail, o ran tai, a fyddai'r Llywodraeth yn derbyn, pan rydym ni'n sôn am adeiladu tai, y dylem ni fod yn sôn mewn difrif am adeiladu cymunedau? A fyddai'r Gweinidog felly'n cytuno efo fi y dylai datblygiadau tai gynnwys adnoddau cymunedol hefyd, ac a fyddai hi'n barod i siarad efo ei chyd-Aelodau o'r Cabinet i sicrhau bod deddfau cynllunio, er enghraifft, yn cael eu cryfhau er mwyn sicrhau bod hyn yn digwydd? Symud ymlaen at gwestiwn arall. Pa bynnag oedran rydych chi'n sôn amdano fo, pa bynnag genhedlaeth, mae yna ryw eliffant yn yr ystafell yn fan hyn hefyd, o ran un broblem fawr sydd wedi bod ydy'r toriadau dwfn iawn mewn cyllidebau llywodraeth leol dros y ddegawd ddiwethaf. Rydym ni wedi gweld toriadau i ganolfannau dydd, i drafnidiaeth gyhoeddus y mae llawer o bobl yn dibynnu arnyn nhw, a mwy o gostau neu bris uwch yn cael ei godi am ddefnyddio adnoddau hamdden neu chwaraeon, ac yn y blaen. Felly, rydw i'n gofyn: ydy £1.4 miliwn dros dair blynedd go iawn yn mynd i hyd yn oed gwneud dent yn y broblem yma? Onid beth ddylem ni fod yn ei wneud mewn difrif ydy sicrhau bod llywodraeth leol yn cael ei chyllido'n iawn fel bod nhw'n gallu gwneud penderfyniadau gwell er mwyn taclo unigrwydd ac unigedd? Ac yn olaf, mae yna grŵp cynghori newydd yn cael ei sefydlu yn fan hyn a gofyn i hwnnw adrodd yn ôl ar ei gynnydd bob dwy flynedd. Rŵan, rhaglen tair blynedd ydy'r arian yma sy'n cael ei gyhoeddi heddiw, felly erbyn i'r adroddiad cyntaf gael ei gyhoeddi, llai na blwyddyn fydd yna ôl i roi ffocws ar adnabod y cynlluniau sy'n gweithio'n dda ac o bosib 'scale-io' y rheini i fyny. Felly, ai drwy'r math yma o grŵp cynghori mae'r ffordd orau o sicrhau arfer da mewn delifro canlyniadau go iawn yn y maes yma?